

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2015.gada 16.aprīlī Nr.**158**

(prot.Nr.**8**, **19**.§

**Par apropriācijas palielināšanu Daugavpils pilsētas domei**

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes (turpmāk - Domes) 2015.gada 30.janvāra saistošo noteikumu Nr.8 „Par Daugavpils pilsētas pašvaldības budžetu 2015.gadam” 9.punktu, kurš nosaka, ja 2015.gada valsts budžeta transfertu ieņēmumi un budžeta iestāžu ieņēmumi pārsniedz saistošajos noteikumos plānoto apjomu, tad budžeta izpildītājs izstrādā un iesniedz pieprasījumu par apropriācijas palielināšanu,

ņemot vērā līgumu par projekta „Energoefektīvā apgaismojuma uzstādīšana J.Raiņa Daugavpils 6.vidusskolas un Daugavpils 10.vidusskolas iekštelpās” Nr.KPFI-15.4/114 īstenošanu, Daugavpils pilsētas domes 2014.gada 24.jūlija lēmumu Nr.384 „Par atbalstu projektam „Energoefektīvā apgaismojuma uzstādīšana J.Raiņa Daugavpils 6.vidusskolas un Daugavpils 10.vidusskolas iekštelpās””, Daugavpils pilsētas domes 2014.gada 8.septembra lēmumu Nr.445 „Par precizējumiem 2014.gada 24.jūlija lēmumā Nr.384”, Daugavpils pilsētas domes Finanšu komitejas 2015.gada 9.aprīļa sēdes protokolu Nr.8, atklāti balsojot: PAR – 11 (V.Bojarūns, J.Carevs, J.Dukšinskis, P.Dzalbe, A.Gržibovskis, R.Joksts, A.Nikolajevs, N.Petrova, D.Rodionovs, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Palielināt apropriāciju Daugavpils pilsētas domei (reģ.Nr.90000077325, juridiskā adrese: K.Valdemāra iela 1, Daugavpils) par EUR 138 621 (simts trīsdesmit astoņi tūkstoši seši simti divdesmit viens euro) un apstiprināt projekta „Energoefektīvā apgaismojuma uzstādīšana J.Raiņa Daugavpils 6.vidusskolas un Daugavpils 10.vidusskolas iekštelpās” ieņēmumu un izdevumu tāmi 2015.gadam, saskaņā ar pielikumu.

2. Apropriācijas palielināšanu veikt no saņemtā aizņēmuma projekta „Energoefektīvā apgaismojuma uzstādīšana J.Raiņa Daugavpils 6.vidusskolas un Daugavpils 10.vidusskolas iekštelpās” īstenošanai 117 871 euro apmērā un piešķirt līdzekļus no Daugavpils pilsētas pašvaldības pamatbudžeta programmas „Līdzekļi projektu realizācijai” 590 euro apmērā projekta finansēšanai.

3. Daugavpils pilsētas domes Finanšu nodaļai lēmuma 1.un 2.punktos izdarītos grozījumus iekļaut Daugavpils pilsētas pašvaldības budžetā 2015.gadam.

Pielikumā: Projekta tāme.

Domes priekšsēdētāja 1.vietnieks *(personiskais paraksts)* J.Dukšinskis